Държавен вестник, бр. 54, 2025 г., стр. 7

БРОЙ  54	
Д Ъ Р Ж А В Е Н  В Е С Т Н И К 	
СТР.  7  
4. производството по несъстоятелност не 
може да се спира освен при смърт на длъжника;
5. молбата за откриване на производство 
по несъстоятелност не може да се оттегля от 
длъжника след постановяване на решението 
за откриване на производство по несъстоя­
телност. 
Г л а в а  т р е т а
ОТКРИВАНЕ НА ПРОИЗВОДСТВО ПО 
НЕСЪСТОЯТЕЛНОСТ
Раздел I 
Молба за откриване на производство по 
несъстоятелност
Условия за откриване на производството
Чл. 31. Производството по несъстоятел­
ност може да се открие по молба на длъж­
ник, който: 
1. е физическо лице по чл. 2; 
2. е неплатежоспособен; 
3. е добросъвестен и по отношение на 
когото не са налице основания за недобро­
съвестност по чл. 9, ал. 2; 
4. не е подавал молба за откриване на про­
изводство по несъстоятелност по реда на този 
закон, приключило с влязло в сила съдебно 
решение или прекратено поради установяване 
на недобросъвестност на длъжника. 
Молба за откриване на производството 
Чл. 32. (1) В молбата до съда длъжникът 
излага обстоятелствата относно своята трудова 
заетост, неплатежоспособност и имущество 
и иска откриване на производството по не­
състоятелност. 
(2) Към молбата си длъжникът прилага: 
1. декларация относно: 
а) гражданско и семейно състояние; 
б) липсата на основания за недобросъвест­
ност по чл. 9, ал. 2; 
в) опис на личното имущество, имущест­
вото – съпружеска имуществена общност, 
и имуществото в съсобственост, както и 
други права, вземания и доходи за послед­
ните 12 месеца и по възможност – уточнение 
дали имуществото е секвестируемо, или 
несеквестируемо, начин на придобиване и 
наложени върху него вещни тежести; имената 
и адресите на длъжниците си; 
г) списък на кредиторите с посочване на 
име или наименование, ЕИК и адреси, взе­
манията с посочване на основание, размер, 
обезпечения и падеж; 
д) справка за съдебните, арбитражните 
и изпълнителните производства срещу и от 
длъжника; 
е) списък на извършените от длъжника 
плащания в брой или чрез паричен превод, 
които надвишават една минимална работна 
заплата, и получателите им през последните 
12 месеца; 
2. документи, удостоверяващи деклари­
раните обстоятелства относно имуществото, 
доходите и задълженията към кредиторите; 
3. извлечения от всички сметки на длъж­
ника в банки и други доставчици на платежни 
услуги; 
4. план за погасяване на задълженията 
съгласно този закон; 
5. доказателство за уведомяване по чл. 78, 
ал. 2 от Данъчно-осигурителния процесуален 
кодекс; 
6. документ за платена държавна такса. 
(3) Декларацията по ал. 2, т. 1 е по обра­
зец, утвърден от министъра на правосъдието. 
(4) Към молбата се прилага изрично пъл­
номощно, когато е подадена от пълномощник.
(5) Съдът може да освободи длъжника от 
заплащане на държавна такса по чл. 83, ал. 2 
от Гражданския процесуален кодекс, но не 
и от разноски.
Разглеждане на молбата 
Чл. 33. (1) Молбата за откриване на про­
изводството по несъстоятелност се разглежда 
от компетентния съд по несъстоятелността. 
Молбата се обявява в Регистъра по несъс­
тоятелност. 
(2) Когато установи, че молбата е нере­
довна, съдът указва това на молителя. Член 
129 от Гражданския процесуален кодекс се 
прилага съответно. 
(3) За проверка на обстоятелствата, по­
сочени в молбата по чл. 32 и приложенията 
към нея, съдът може да изисква представяне 
на допълнителни доказателства от длъжника, 
ако няма възможност да извърши справка 
относно тези обстоятелства по служебен път. 
(4) В 14-дневен срок от обявяване на мол­
бата всеки кредитор на длъжника може да 
направи писмено възражение, подкрепено 
с писмени доказателства, че не са налице 
условията за откриване на производството. 
(5) Съдът разглежда молбата в заседание 
при закрити врата с призоваване на молителя 
в едномесечен срок от изтичане на срока за 
възражения. При липса на възражение по 
ал. 4 и когато не се налага събиране на дру­
ги доказателства, съдът разглежда молбата 
в закрито заседание. 
Предварителни обезпечителни мерки 
Чл. 34. (1) Преди да постанови решението 
си по молбата за откриване на производство­
то по несъстоятелност, ако това се налага за 
запазване имуществото на длъжника, съдът 
по несъстоятелността може: 
1. служебно да допусне обезпечение чрез 
налагане на запор, възбрана или други обез­
печителни мерки; 
2. по искане на длъжника или служебно 
да постанови спиране на изпълнителните 
дела срещу имуществото на длъжника с
изключение на посочените в чл. 40, както и